মোঃরুবেল আকন্দ :- ময়মনসিংহ ত্রিশাল উপজেলার প্রত্যন্ত অঞ্চলের রাস্তা-ঘাট নির্মাণ ও সংস্কারের বাস্তবচিত্র পার্শ্ববর্তী উপজেলা গুলোর উন্নয়ন থেকে আকাশ পাতাল বৈষম্য লক্ষ করা যাচ্ছে। ফুলবাড়িয়া, ভালুকা সহ অন্যান্য উপজেলা গুলো ঘুরে দেখা যায় ঐসব উপজেলা সাথে ইউনিয়ন এবং ইউনিয়নের সাথে গ্রাম-গঞ্জের যোগাযোগ রক্ষাকারী রাস্তা গুলো প্রায় সবকটিই পাকাকরণ যাকে ব্লেড-প্লেইন রোড বলা যেতে পারে। কিন্তু ত্রিশাল উপজেলা ঘুরে দেখা যায়,প্রত্যন্ত অঞ্চলে প্রায় রাস্তা গুলোই চলাচলের অযোগ্য। পাকা রাস্তা গুলোতে ইটের খোয়া উঠে গিয়ে ঘণঘণ খানাখন্দের সৃষ্টি হয়েছে। এলাকাবাসী জানান দীর্ঘদিন ধরে ত্রিশালের রাস্তা গুলো বিনির্মাণ ও সংস্কার করা হয়নি। তারপর এ দীর্ঘ সময়ে অযত্ন অবহেলায় রাস্তা গুলো চলাচল অযোগ্য হয়ে পড়েছে। এলাকার সচেতন মহলের দাবী কখনো এমপির উদাসীনতা বা বর্তমান এমপির অবর্তমানে ত্রিশালের রাস্তা-ঘাট গুলোর উপর দৈন্যদশা নেমে এসেছে। অনেকের অভিযোগ টিআর-কাবিখা ৪০ দিনের কর্মসূচি ও রাস্তা উন্নয়নে ঠিকাদারী কাজ করেন কাজে লুঠতরাজ ও অনিয়মের কারণে রাস্তা-ঘাট নির্মাণ-ভাঙ্গণ একাকার হয়ে পড়েছে। মুখ থুবড়ে পড়েছে ত্রিশালের রাস্তার উন্নয়ন কার্যক্রম। বাস্তব চিত্ররূপ হিসাবে একটু নজর দিলেই দেখা যাবে,বইলর থেকে ধানিখোলা পরে ফুলবাড়িয়া উপজেলার সীমানা পর্যন্ত রাস্তার অবস্থা নাজুক এবং ত্রিশাল উপজেলার সীমানার পর ফুলবাড়িয়া শহর পর্যন্ত পুরো রাস্তাটিই পাকা যাকে বলে তেলতেলে পাকা। তাই ভোক্তভোগী জনগণের প্রশ্ন অন্যান্য উপজেলা রাস্তাঘাটের উন্নয়নের সাথে ত্রিশাল উপজেলার রাস্তাঘাটের উন্নয়ন আকাশ পাতাল।